CELEX: 62006CB0200
Language: sk
Date: 2008-10-06 00:00:00
Title: Vec C-200/06: Uznesenie Súdneho dvora (šiesta komora) zo 6. októbra 2008 (návrh na začatie prejudiciálneho konania, ktorý podal Tribunal de première instance de Bruxelles – Belgicko) – Raffinerie Tirlemontoise SA/Bureau d'intervention et de restitution belge (BIRB) (Článok 104 ods. 3 rokovacieho poriadku — Cukor — Produkčné odvody — Pravidlá pre uplatňovanie systému kvót — Zohľadnenie množstiev cukru obsiahnutého v spracovaných výrobkoch — Stanovenie exportovateľného zostatku — Stanovenie priemernej straty)

6.12.2008   
            
            
               SK
            
            
               Úradný vestník Európskej únie
            
            
               C 313/9
            
         Uznesenie Súdneho dvora (šiesta komora) zo 6. októbra 2008 (návrh na začatie prejudiciálneho konania, ktorý podal Tribunal de première instance de Bruxelles – Belgicko) – Raffinerie Tirlemontoise SA/Bureau d'intervention et de restitution belge (BIRB)
   (Vec C-200/06) (1)
   
   (Článok 104 ods. 3 rokovacieho poriadku - Cukor - Produkčné odvody - Pravidlá pre uplatňovanie systému kvót - Zohľadnenie množstiev cukru obsiahnutého v spracovaných výrobkoch - Stanovenie exportovateľného zostatku - Stanovenie priemernej straty)
   (2008/C 313/14)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal de première instance de Bruxelles
   Účastníci konania
   
      Žalobca: Raffinerie Tirlemontoise SA
   
      Žalovaný: Bureau d'intervention et de restitution belge (BIRB)
   Predmet veci
   Návrh na začatie prejudiciálneho konania – Tribunal de première instance de Bruxelles – Výklad článku 15 nariadenia Rady (ES) č. 1260/2001 z 19. júna 2001 o spoločnom organizovaní trhu v sektore cukru (Ú. v. ES L 178, s. 1; Mim. vyd. 03/033, s. 17) – Platnosť nariadenia Komisie (ES) č. 314/2002 z 20. februára 2002 ustanovujúceho podrobné pravidlá pre uplatňovanie systému kvót v sektore cukru (Ú. v. ES L 50, s. 40; Mim. vyd. 03/035, s. 190) – Platnosť nariadenia Komisie (ES) č. 1775/2004 zo 14. októbra 2004, ktorým sa stanovuje výška produkčných odvodov v sektore cukru na hospodársky rok 2003/2004 (Ú. v. EÚ L 316, s. 64), nariadenia Komisie č. 1762/2003 zo 7. októbra 2003, ktorým sa stanovuje výška produkčných odvodov v sektore cukru na hospodársky rok 2002/2003 (Ú. v. EÚ L 254, s. 4), nariadenia Komisie (ES) č. 1837/2002 z 15. októbra 2002, ktorým sa stanovuje výška produkčných odvodov, ako aj koeficient dodatkového odvodu v sektore cukru na hospodársky rok 2001/2002 (Ú. v. ES L 278, s. 13), nariadenia Komisie (ES) č. 1993/2001 z 11. októbra 2001, ktorým sa stanovuje výška produkčných odvodov v sektore cukru na hospodársky rok 2000/2001 (Ú. v. ES L 271, s. 15) a nariadenia Komisie (ES) č. 2267/2000 z 12. októbra 2000, ktorým sa stanovuje výška produkčných odvodov, ako aj koeficient dodatkového odvodu v sektore cukru na hospodársky rok 1999/2000 (Ú. v. ES L 259, s. 29) – Metóda výpočtu použitá na vyhodnotenie celkovej straty, ktorá má byť financovaná produkčným odvodom – Zohľadnenie celkového objemu vývozov cukru pri stanovení exportovateľného zostatku a iba množstva, pre ktoré bola vyplatená vývozná náhrada, pri stanovení priemernej straty z každej tony cukru
   Výrok uznesenia
   
               1.
            
            
               Podľa článku 15 ods. 1 písm. c) nariadenia Rady (ES) č. 1260/2001 z 19. júna 2001 o spoločnom organizovaní trhu v sektore cukru sa na účely výpočtu exportovateľného zostatku majú od spotreby odpočítať všetky množstvá vyvezených výrobkov, na ktoré sa tento článok vzťahuje, bez ohľadu na skutočnosť, či za ne boli skutočne zaplatené náhrady, alebo neboli.
               Článok 15 ods. 1 písm. d) uvedeného nariadenia sa má vykladať v tom zmysle, že všetky množstvá vyvezených výrobkov, na ktoré sa tento článok vzťahuje, či už za ne boli skutočne zaplatené náhrady, alebo neboli, sa majú zohľadniť tak na výpočet exportovateľného zostatku, ako aj priemernej straty za tonu výrobku.
               Preskúmanie článku 6 ods. 4 a 5 nariadenia Komisie (ES) č. 314/2002 z 20. februára 2002 ustanovujúceho podrobné pravidlá pre uplatňovanie systému kvót v sektore cukru, a prípadne jeho preskúmanie v znení uvedeného nariadenia zmeneného a doplneného nariadením Komisie (ES) č. 1140/2003 z 27. júna 2003 a nariadením Komisie (ES) č. 38/2004 z 9. januára 2004, neodhalilo nijaké skutočnosti, ktoré by mohli mať vplyv na jeho platnosť.
            
         
               2.
            
            
               Preskúmanie nariadenia Komisie (ES) č. 2267/2000 z 12. októbra 2000, ktorým sa stanovuje výška produkčných odvodov, ako aj koeficient dodatkového odvodu v sektore cukru na hospodársky rok 1999/2000; nariadenia Komisie (ES) č. 1993/2001 z 11. októbra 2001, ktorým sa stanovuje výška produkčných odvodov v sektore cukru na hospodársky rok 2000/2001, a nariadenia Komisie (ES) č. 1837/2002 z 15. októbra 2002, ktorým sa stanovuje výška produkčných odvodov, ako aj koeficient dodatkového odvodu v sektore cukru na hospodársky rok 2001/2002, neodhalilo nijaké skutočnosti, ktoré by mohli mať vplyv na ich platnosť.
               Nariadenia Komisie (ES) č. 1762/2003 zo 7. októbra 2003, ktorým sa stanovuje výška produkčných odvodov v sektore cukru na hospodársky rok 2002/2003, a č. 1775/2004 zo 14. októbra 2004, ktorým sa stanovuje výška produkčných odvodov v sektore cukru na hospodársky rok 2003/2004, sú neplatné.
            
         
      (1)  Ú. v. EÚ C 165, 15.7.2006.